
 RAPORT DE SPECIALITATE
            privind modificarea şi completarea prevederilor Regulamentului de functionare a sistemului de parcare a autovehiculelor în Municipiul Timisoara, aprobat prin Hotararea Consiliului Local nr. 63/26.02.2013, modificata si completata 



           Având în vedere Expunerea de motive nr. SC2019-.......................... a Primarului Municipiului Timișoara și Proiectul de hotărâre privind modificarea şi completarea prevederilor Regulamentului de functionare a sistemului de parcare a autovehiculelor în Municipiul Timisoara, aprobat prin Hotararea Consiliului Local nr. 63/26.02.2013, modificată si completată;
           Facem urmatoarele precizari:
           Prin Hotărârea nr. 63/26.02.2013, Consiliul Local al Municipiului Timişoara a aprobat  Regulamentul de funcţionare a sistemului de parcare a autovehiculelor în Municipiului Timişoara.
Regulamentul de funcţionare a sistemului de parcare a autovehiculelor în Municipiul Timisoara aprobat asigură eficient îndeplinirea tuturor obiectivelor pe care şi le propune un sistem de parcare şi de asemenea, are efect direct sau indirect, asupra calităţii vieţii şi asupra calităţii mediului prin reducerea poluării. 
Prin HCLMT nr. 203/04.04.2013 Regulamentul  de funcţionare a sistemului de parcare a autovehiculelor în Municipiului Timişoara a fost modificat şi completat pentru a veni în sprijinul cetăţenilor străini care tranzitează Municipiul Timişoara, respectiv scutirea de la plata parcării a cetăţenilor străini care tranzitează Municipiul Timişoara. De asemenea, au fost suspendate de la aplicare anumite dispoziţii din Regulament, respectiv cele care privesc parcările special amenajate prevazute cu sisteme de control al accesului.
HCLMT nr. 418/30.07.2013 modifică si completează Regulamentul de funcţionare a sistemului de parcare a autovehiculelor în Municipiul Timişoara, după cum urmează:
- instituirea unor zone de parcare speciale, denumite zona 0 (verde), în următoarele locaţii: P-ta Iancu Huniade (Parcare Modex); str. Nikolaus Lenau; str. Maresal Foch Ferdinand (Parcare mag. Bega) şi
- stabilirea tarifelor pentru aceste zone.
Consiliul Local al Municipiului Timişoara, prin Hotărârea nr. 613/10.12.2013 a aprobat ca tarifele de parcare stabilite prin art. 2 din Hotărârea Consiliului Local al Municipiului Timişoara nr. 63/26.02.2013 şi art. 2 din Hotărârea Consiliului Local Municipiului Timişoara nr. 418/30.07.2013 să se aplice şi în anul 2014, iar prin Hotărârea nr. 49/25.02.2014 s-a aprobat modificarea art. 29 şi art. 37 din Regulament, astfel: constituirea în venituri ale operatorului a sumelor de bani încasate din exploatarea sistemului; reglementarea blocării şi deblocării roţilor autovehiculelor şi tarifele aferente.
 Prin HCLMT nr. 591/09.12.2014 s-a aprobat introducerea în zona zero (verde) şi a următoarelor locaţii: P-ţa Timişoara 700 si P-ţa Badea Cârţan, şi în acest sens s-au modificat Anexele 4 şi 5 din Regulamentul de funcţionare a sistemului de parcare a autovehiculelor în Municipiul Timisoara.
Ulterior, în conformitate cu prevederile HCLMT nr. 187/10.05.2016, s-a aprobat completarea prevederilor art. 11 din Regulamentul de funcţionare a sistemului de parcare a autovehiculelor în Municipiul Timişoara, în sensul scutirii de la plata taxei de parcare a beneficiarilor OUG nr. 82/2006 şi altor categorii asimilabile care fac dovada participării la misiuni si operaţii în afara teritoriului statului român, respectiv că deţin în proprietate personală un autovehicul.
          De asemenea, modificări ale regulamentului au survenit prin adoptarea HCLMT nr. 708/20.12.2018, in ceea ce priveşte taxarea la nivel de minut (pre-pay) pe bază de voucher şi apel telefonic, taxare la nivel de oră pe bază de SMS si taxarea prin intermediul unui card bancar, operaţiune ce se poate realiza on-line, prin intermediul unei aplicaţii. Totodată a fost introdusă prevederea conform căreia abonamentul  “GENERAL” este valabil şi pe raza municipiului Oradea, municipiului Arad şi municipiului Cluj – Napoca, cu excepţia zonei 0 (verde), în condiţiile în care municipiul Oradea, municipiul Arad şi municipiul Cluj – Napoca, adoptă hotărâri de consiliu prin care abonamentul  “GENERAL”  de pe raza municipiului Timişoara să fie recunoscut în aceste oraşe.
          Arătăm că in baza HCLMT nr. 156/21.12.2004, s-a dispus atribuirea directă, prin contract de concesiune, către S.C. Administrarea Domeniului Public SA, pe perioada 01.01.2005 – 31.12.2015 a bunurilor prevazute în anexa nr. 1, care face parte integrantă din hotărâre. Pe toate aceste străzi se aplică sistemul de parcare Timpark, așa cum a fost el aprobat prin HCL Timisoara nr. 63/2013, cu modificările si completarile ulterioare.
S.C. Drumuri Municipale Timişoara SA a preluat tot activul si pasivul S.C. Administrarea Domeniului Public SA, urmare a fuziunii prin absorbţie a acesteia din urmă, începând cu data de 23.09.2013, aceasta implicând preluarea tuturor contractelor în derulare ale societăţii absorbite. 
Prin adresa nr.6209/23.10.2019, inregistrată la Primaria Municipiului Timişoara sub nr. RE2019-002172/23.10.2019, SC Drumuri Municipale SA solicită modificarea şi completarea Regulamentului de funcţionare a sistemului de parcare a autovehiculelor în Municipiul Timişoara – Timpark dupa cum urmează:  
I. Modificarea Anexelor nr.4 si nr.5 in sensul eliminării din zona tarifară I (roşie) şi trecerea in cadrul zonei tarifare 0 (verde) a locaţiilor B-dul I.C. Brătianu si Str. Carol Telbisz;
II. Modificarea şi completarea Anexelor nr.3, nr.4 si nr.5 din Regulamentul TimPark, respectiv inlocuirea acestora cu Anexele la prezentul proiect de hotărâre, dupa cum urmează: 
a). retragerea din sistemul TimPark a străzilor devenite pietonale din zona centrală a Municipiului Timişoara: 
 1. Str. Vasile Alecsandri
 2. Str. Lucian Blaga
 3. Str. Janos Bolyai
 4. Str. Dimitrie Cantemir
 5. Str. G-ral Traian Doda
 6. Str. Francesco Grisellini
 7. P-ta Libertatii
 8. P-ta Unirii
 9. Str. Serg.Constantin Musat
10. Str. Negru Radu
11. Str. Palanca
12. Str. Dr. Nicolae Paulescu
13. Str. G-ral David Praporgescu
14. Str. Eugeniu de Savoya
15. Str. Enrico Carusso
16. Str. Gh. Lazar (p-ta Unirii – Str. Ghe.Dima)
17. Str.E.Ungureanu 
18. Str. Gen. Eremia Grigorescu.  
b). completarea listei strazilor pe care se aplica sistemul TimPark cu locatiile: 
1. B-dul Dr. Iosif Bulbuca – zona tarifara III (albastra), 
2. B-dul V.Parvan nr.5 si nr.5A – zona tarifara II (galbena),
3. B-dul C.Coposu nr.1, 
4. Str.Pestalozzi 
5. B-dul Eroilor de la Tisa – zona tarifara II (galbena). 
 În conformitate cu prevederile OG nr.71/2002 privind organizarea şi funcţionarea serviciilor publice de administrare a domeniului public şi privat de interes local, autorităţile administraţiei publice locale au iniţiativa şi adoptă hotărâri referitoare la dezvoltarea şi modernizarea infrastructurii edilitar-urbane existente. De asemenea, în baza art. 128 alin. (1) din OUG nr.195/2002 privind circulaţia pe drumurile publice, autorităţile administraţiei publice locale au obligaţia de a asigura desfăşurarea fluentă şi în siguranţă a circulaţiei rutiere şi au atribuţii în stabilirea reglementărilor referitoare la regimul de acces şi circulaţie, staţionare şi parcare pentru diferite categorii de vehicule.
           Având în vedere prevederile legale expuse în prezentul raport, apreciem că proiectul de hotărâre privind modificarea şi completarea prevederilor Regulamentului de functionare a sistemului de parcare a autovehiculelor în Municipiul Timisoara aprobat prin Hotararea Consiliului Local nr. 63/26.02.2013, modificata si completata, îndeplinește condițiile pentru a fi supus dezbaterii și aprobării plenului consiliului local. 
           În concluzie, ţinând cont de cele arătate mai sus, propunem modificarea şi completarea prevederilor Regulamentului de functionare a sistemului de parcare a autovehiculelor în Municipiul Timisoara aprobat prin Hotararea Consiliului Local nr. 63/26.02.2013, modificata si completata, in sensul celor aratate mai sus.

